Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: A szakmai vizsga a teljes szakmai ismeretanyagot átfogja, egyes részei alól felmentés a szakmai vizsgáztatás általános szabályairól és eljárási rendjéről szóló, többször módosított 10/1993. (XII. 30.) MüM rendelet alapján adható.
Paragraph Index: 541

b) Szóbeli vizsga A szóbeli vizsga során a vizsgázónak a megadott tantárgyak mindegyikéből egy-egy kérdést kell megválaszolnia. Az egészségügyi kártevők biológiája és a védekezés lehetőségei: — a kártevők közegészségügyi-járványügyi és gazdasági jelentősége, — a kártevők csoportosítása, — a kártevők életmódja, terjedésük és felismerésük lehetőségei, — a kártevők elleni védekezés szakmai feltételei, — a kártevők elleni védekezésre alkalmas módszer-csoportok, — az egyes kártevők életmódja és az ennek megfelelő védekezés lehetőségei. 2000/23. szám Az irtószerek (hatóanyagok és készítmények): — az irtószer fogalma, tulajdonsága és szerkezete, — az irtószerek hatása, — az irtószerek felhasználási módjai, — az irtószerek alkalmazási formái, — a gyomormérgek és alkalmazásuk, — a durva és fajlagos érintőmérgek alkalmazása, — az irtószerekkel szembeni rezisztencia kialakulásának okai és késleltetésének lehetőségei, — a riasztószerek és alkalmazásuk, — a biológiai védekezésre alkalmas irtószerek és felhasználási lehetőségük. Toxikológia (munka-, környezetvédelem) és elsősegélynyújtás: — toxikológia fogalma, feladatai és szakterületei, — a méreg fogalma, a mérgek csoportosítása és minősítése, — a mérgezés kialakulásának folyamata, — a mérgezések csoportosítása, — az irtószerek forgalomba hozatala és minősítése, — az irtószerek beszerzése, szállítása, tárolása és felhasználása, — az irtószerek ártalmai és a megelőzésük lehetőségei, — az irtószerek felhasználásával kapcsolatos környezetvédelmi feladatok, — az elsősegélynyújtás általános irányelvei és alapszabályai, — újraélesztés elmélete, gyakorlata, — a munkatársi elsősegélynyújtó általános teendői mérgezés és baleset esetén, — egyes irtószerek hatóanyagának toxikológiai tulajdonságai, felhasználásuk speciális óvórendszabályai és munkatársi elsősegélynyújtás gyakorlata az egyes mérgezés esetén.

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes